Diari Oficial de la Generalitat Valenciana


Sumari del DOGV 8557, del 28-05-2019 (2019/5010)

RESOLUCIÓ de 9 de maig de 2019, del director territorial de Castelló, sobre delegació de competències de caça per al control subsidiari de conill de muntanya en parcel·les agrícoles per danys en zones comunes de caça de la província de Castelló.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8557

Data del DOGV
:   28-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5010


Data del document
:   09-05-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 9 de maig de 2019, del director territorial de Castelló, sobre delegació de competències de caça per al control subsidiari de conill de muntanya en parcel·les agrícoles per danys en zones comunes de caça de la província de Castelló. [2019/5010]  
En data 11 de juny de 2009, la Conselleria de Medi Ambient, Aigua, Urbanisme i Habitatge, va aprovar l'ordre per la qual es regulen directrius extraordinàries per a l'aprofitament, gestió i control del conill de muntanya a la Comunitat Valenciana (DOGV 6041, 23.06.2009).  
  
L'article 11 preveu que «en cas de zones comunes de caça els propietaris dels cultius podran sol·licitar dels serveis territorials de la Conselleria de Medi Ambient, Aigua, Urbanisme i Habitatge qualsevol de les mesures previstes per als titulars dels espais cinegètics en anteriors apartats i en qualsevol època de l'any.»  
D'altra banda, la Llei 13/2004, de 27 de desembre, de caça de la Comunitat Valenciana preveu en l'article 13 que «per a previndre perjudicis importants en els cultius...» es podran exceptuar les prohibicions de l'article 12, entre altres les relatives a autoritzar la caça en zones de seguretat. En concret, per a aquest supòsit, els paràgrafs 3 i 4 d'aquest article especifiquen que el director territorial emetrà permisos nominatius, que podran ser per a caçar amb l'ús d?«armes de foc davant la inexistència d'una altra solució satisfactòria. En aquest cas, la resolució establirà aquelles garanties necessàries per a la protecció dels béns i persones».  
Llei 40/2015, d'1 d'octubre, de règim jurídic del sector públic estableix que «Els òrgans de les diferents administracions públiques podran delegar l'exercici de les competències que tinguen atribuïdes en altres òrgans de la mateixa Administració, encara que no siguen jeràrquicament dependents, o en els organismes públics o entitats de dret públic vinculats o dependents d'aquelles».  
El Decret 7/2015, de 29 de juny, modificat pel Decret 10/2015, de 7 de juliol, tots dos del president de la Generalitat, així com el Decret 103/2015, de 7 de juliol, del Consell, van assignar les competències sobre gestió forestal a la Conselleria d'Agricultura, Medi Ambient, Canvi Climàtic i Desenvolupament Rural. El Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, en el seu article 24 i 25 estableix que, com a expressió del principi de desconcentració administrativa, en cadascuna de les capitals de les províncies d'Alacant, Castelló i València hi haurà una direcció territorial, al capdavant de la qual estarà el director territorial, sota la dependència orgànica de la sotssecretaria i amb competència en el territori de la respectiva província, que exercirà, entre altres, les funcions que li atribueixen les disposicions vigents. Aquestes direccions territorials depenen funcionalment de les direccions generals en consideració a la matèria a què, en cada cas, es referisca la corresponent actuació administrativa.  
Amb la finalitat d'agilitar l'expedició de les autoritzacions descrites per a donar una resposta més ràpida al problema dels danys produïts per conills de muntanya i tenint en compte el que s'estableix en la Llei 40/2015, d'1 d'octubre, de règim jurídic del sector públic, així com en la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Delegar, en els caps de comarca mediambiental dependents de la Direcció Territorial de Castelló de la Conselleria d'Agricultura, Medi Ambient, Canvi Climàtic i Desenvolupament Rural, l'exercici de la competència per a autoritzar el control subsidiari del conill de muntanya en parcel·les agrícoles per danys en les zones comunes de caça de la província de Castelló.  
  
Segon  
Aquestes delegacions de competència no suposen la transferència de la titularitat de la competència, sinó solament el seu exercici, per la qual cosa les resolucions que s'adopten es consideraran dictades pel director territorial.  
  
Tercer  
Les resolucions administratives que s'adopten per delegació indicaran expressament aquesta circumstància i es notificaran al Servei Territorial de Medi Ambient de Castelló en 24 hores.  
  
Quart  
La present delegació de competències no serà obstacle per a l'avocació del coneixement i resolució d'un assumpte concret, d'acord amb el que s'estableix en la Llei 40/2015, d'1 d'octubre, de règim jurídic del sector públic.  
  
Cinqué  
Les sol·licituds i les resolucions administratives que s'adopten en virtut d'aquesta delegació hauran de realitzar-se conforme amb l'imprés que hi ha en la pàgina web de la Conselleria: https://www.gva.es/es/inicio/procedimientos'id\_proc=18022&version=amp  
  
Sisé  
La present resolució de delegació de competències farà efecte a partir de l'endemà de la publicació en el Diari Oficial de la Generalitat Valenciana.  
  
Contra la present resolució, que no posa fi a la via administrativa, es podrà presentar recurs d'alçada davant el director general de Medi Natural i d'Avaluació Ambiental en el termini d'un mes a partir de l'endemà de la data de recepció de la present notificació, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 9 de maig de 2019.- El director territorial: Antoni Lluis García Sanz.